CELEX: C2004/284/04
Language: lt
Date: 2004-11-20 00:00:00
Title: 2004 m. rugsėjo 23 d. Teisingumo Teismo sprendimas (antroji kolegija), Byloje C-414/02 (dėl Verwaltungsgerichtshof prašymo priimti prejudicinį sprendimą): Spedition Ulustrans, Uluslararasi Nakliyat ve. Tic. A.S. Istanbul prieš Finanzlandesdirektion für Oberösterreich („Bendrijos muitinės kodeksas — 202 straipsnis — Skolos muitinei atsiradimas — Neteisėtas įvežimas į Bendrijos muitų teritoriją — Skolininko muitinei sąvoka — Nurodymas darbdaviui mokėti skolą su darbuotoju, kuris pažeidė muitinės tvarką“)

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/2
            
         
      TEISINGUMO TEISMO SPRENDIMAS
   
   (antroji kolegija)
   2004 m. rugsėjo 23 d.
   Byloje C-414/02 (dėl Verwaltungsgerichtshof prašymo priimti prejudicinį sprendimą): Spedition Ulustrans, Uluslararasi Nakliyat ve. Tic. A.S. Istanbul prieš Finanzlandesdirektion für Oberösterreich (1)
   
   („Bendrijos muitinės kodeksas - 202 straipsnis - Skolos muitinei atsiradimas - Neteisėtas įvežimas į Bendrijos muitų teritoriją - Skolininko muitinei sąvoka - Nurodymas darbdaviui mokėti skolą su darbuotoju, kuris pažeidė muitinės tvarką“)
   (2004/C 284/04)
   Proceso kalba: vokiečių
   Byloje C-414/02 dėl Verwaltungsgerichtshof (Austrija) pagal EB sutarties 234 straipsnį 2002 m. lapkričio 6 d. sprendimu 2002 m. lapkričio 19 d. pateikto prašymo, priimti prejudicinį sprendimą tarp Spedition Ulustrans, Uluslararasi Nakliyat ve. Tic. A.S. Istanbul ir Finanzlandesdirektion für Oberösterreich, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų C. Gulmann, J.-P. Puissochet (pranešėjas), R. Schintgen, F. Macken, generalinis advokatas: A. Tizzano, sekretorius: R. Grass, 2004 m. rugsėjo 23 d. priėmė sprendimą, kurio rezoliucinėje dalyje nurodyta:
   Nacionalinė teisė, pavyzdžiui Zollrechts-Durführungsgesetz (muitų teisės įgyvendinimo įstatymas) 79 straipsnio 2 dalis, kuri neteisėto muitais apmokestinamos prekės įvežimo į Bendrijos muitų teritoriją atveju, darbdavį laiko bendraskolininkiu muitinei su darbuotoju, kuris neteisėtai įvežė prekes, vykdydamas darbdavio nurodymus, numatant sąlygą, kad darbdavys dalyvavo įvežant prekes žinodamas, ar yra pagrindo manyti, turėjo žinoti, kad įvežimas buvo neteisėtas, neprieštarauja 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 202 straipsnio 3 daliai.
   
      (1)  OL C 19, 2003 1 25.